open-index/open-wikipedia-markdown huggingface dataset:
Boswana

**Boswana** (hurup Arab Gundul: بوسوانة; Inggris: *Botswana*; Swana: *Botswana*) atawa resminya **Kiblik Boswana** (hurup Arab Gundul: کبليک بوسوانة; Inggris: *Republic of Botswana*; Swana: *Lefatshe la Botswana*) entu negara nyang letaknya di bekidulnya Aprika èn watesan ama Jimbabwé, Aprika Kidul, ama Namibi. Mangka, ni negara kecempèt daratan. Jadi, apa-apa kalo dagang anternegara ya kudu paké kapal terbang atawa liwat daratan, kaga' ada jalan ke laot. Bisa juga' deri ni negara langsung ke Sambia paké kapal pèri. Adapun ni negara punya hopstad – Gaboroné. Ni negara jenggarnya 581.730 km2 (224.610 mi2). Di sono, ada barang 2.588.423 orang nyang tinggal di mari. Adapun dia punya basa resmi entu basa Inggris barengan ama basa Swana.

## Ruju'an
Borang laot

**Borang laot** (hurup Arab Gundul: بورڠ لاؤوت) ièlah peranti peledug nyang ditaroh di aèr bakal ngencagin kapal atawa kapal selulup. Kaga' kaya' peledug selulup, borang laot dipernahin èn diteger ampé dipalud bakal diledugin ama musu punya kapal nyang lagi nyerèdèng. Borang laot kena dipaké bakal nganjang tibang naroh entu borang deket ama kapal musu atawa ngonci entu borang di atu madrah atawa di bandar, atawa bisa bakal jaga-jaga tibang ngeja kaya' gutekan aman bakal ngelindungin temen punya kapal.

## Ruju'an
Bortol

**Bortol** (hurup Arab Gundul: بورتول atawa برتل) atawa **bortel** (hurup Arab Gundul: برتل) atawa **wortel** (hurup Arab Gundul: ورتل) entu atu jenis taneman. Ada banyak macem ragem nyang ada. Ni taneman punya nama Latin biasanya dipaké nyang *Daucus carota*. Ni taneman gableg oyod, warna oranye kena dimakan, ama kembang, biasanya puti. Bortol liar numbu alamiah di daèrah Èurasia. Adapun bortol bolé nanem bisa numbu di mana-mana bagèan Bumi bakal jadi makanan.

Bortol numbunya di dalem tana, èn dia punya oyod – sayuran nyang umum digares. Abisnya dicuci, tu oyod bisa' langsung digares menta atawa mateng. Biasanya, ni bortol juga' jadi bahan atawa bagèan deri macem-macem makanan. Hata di Portugal, ni bortol dijadiin selé nyang jadi dia punya ciri has.

## Ruju'an
Brasil

**Brasil** (hurup Arab Gundul: براسيل; Portugis: *Brasil*) atawa resminya **Kiblik Pèderatip Brasil** (hurup Arab Gundul: کبليک فيدراتيف براسيل; Portugis: *República Federativa do Brasil*) entu negara nyang letaknya di Amrik Kidul. Ni negara punya hopstad Brasilia. Ni negara jenggarnya 8.515.767
km2 (3.287.956 mi2). Di sono, ada barang 203.062.512 orang nyang tinggal di mari. Adapun dia punya basa resminya entu basa Portugis, cuman ada basa daèrah laènnya nyang diakuin 21 biji.

## Ruju'an
Bresèl

**Bresèl** (hurup Arab Gundul: برسل) atawa **Bresel** (hurup Arab Gundul: برسل) (Prasman: *Bruxelles* [bʁysɛl] atawa [bʁyksɛl]; Welanda: *Brussel* [ˈbrʏsəl]), atawa resminya **Daèrah Ibu Negeri Bresèl** (hurup Arab Gundul: دائرة ايبو نݢرى برسل) (Prasman: *Région de Bruxelles-Capitale*; Welanda: *Brussels Hoofdstedelijk Gewest*), entu atu daèrah di Bèlgi nyang nglingkup 19 haminté, masup di dalemnya Bresèl Kota, nyang mana entu Bèlgi punya ibu negeri. Daèrah ibu negeri  Bresèl adanya di bagèan tenga-tenga itu negara èn bagèan deri gutekan Komunitèt Prasman Bèlgi èn Komunitèt Plam, cuman kepisah deri Daèrah Plandèren (nyang ngeja cempètan) èn Daèrah Waloni.

Bresèl entu kota nyang paling ngerangseg ama penduduk di Bèlgi, èn biar kata dia gableg pendapetan GDP per kepala paling tinggi, pendapetan gaji saban rumanya mala paling kecit. Daèrah Bresèl nglingkup 162 km2 (63 mi2), rada kecit ketimbang dua daèrah laènnya, èn gableg penjogrog lebi deri 1,2 juta. Adapun daèrah biang kota Bresèl nyang lima kali gedéan ada punya penjogrog 2,5 juta orang, nyang mana dia paling ngebadeg dah tu di Bèlgi.

## Ruju'an
Britani Gedé

**Britani Gedé** ngeruju ke:

* Kerajaan Rempug, atu negara daulat nyang letaknya di panté lepas kulon-lor benua Èropa gabungan deri Inggris, Irlan Lor, Skotlan èn Walès 
* Britani Gedé (pulo), atu pulo di lepas panté lor kulon Èropa
Britani Gedé (pulo)

**Britani Gedé** (hurup Arab Gundul: فولو بريطانى ݢدى; Inggris: *Great Britain*) entu atu pulo di lepas panté lor kulon Èropa. Luasnya – 209.331 km2. Ni pulo – paling gedé seantéro Èropa èn ke-9 seantèro dunia.

Di belah kulonnya Britani Gedé ada Irlan, nyebrangin Laot Ir. Sebrangnya Selat Inggris di beludiknya Britani Gedé ada Prasman. Sebrang Laot Lor di blètannya ada Bèlgi, Nèderlan, Dètslan, Dènemarken, ama Norwèhen. Barengan ama laèn-laèn pulo nyang lebi kecit, ni pulo jadi bagèan deri atu kepuloan nama Kepuloan Britani (basa Inggris: *British Isles*)

Ni pulo bagèan deri Kerajaan Rempug, atu negara daulat nyang namanya sama-sama Britani ama ni pulo. Adapun tiga deri Kerajaan Rempug punya negeri bagèan entu antara laèn Inggris, Skotlan, ama Walès. Kota nyang paling gedé di Britani Gedé – Londen. Londen entu Kerajaan Rempug sekalian jadi Inggris punya ibu negeri. Sebagèan besarnya ni pulo entu masup Inggris punya bagèan. Sepertiga bagèan di blèlirnya ni pulo entu Skotlan punya bagèan, èn di belah kidul-kulon – Walès.

Kerajaan Rempug gableg nama Britani Gedé pas jaman antara Wèt Penggabregan 1707 ama Wèt Penggabregan 1800. Irlan Lor kaga' di Pulo Britani Gedé punya bagèan, cuman masup jadi Kerajaan Rempug Britani Gedé èn Irlan Lor punya bagèan. Britani Gedé entu bukan nama resmi deri negaranya sekarang. Ada orang nyang gero Kerajaan Rempug 'Britani Gedé' èn ada orang deri laèn bilangan Kerajaan Rempug nyang ora demen nyang orang pada kadung lumpar ama ni nama.

## Ruju'an
Bruné Darusalam

**Bruné Darusalam** (hurup Arab Gundul: برونى دار السلام; Melayu: *Brunei Darussalam*) atawa nama resminya **Negara Brunei Darusalam** (hurup Arab Gundul: نݢارا برونى دار السلام; Melayu: *Brunei Darussalam*) atawa singketnya **Bruné** (hurup Arab Gundul: برونى) entu atu negara kerajaan mutlak-wèt dasar (*monarki absolut konstitusional*) nyang pernahnya di Asia Kidul-Wètan. Ni negara pernahnya di Pulo Kelimantan atawa Bornéo. Ni negara dikulilingin ama Serawak, Malésia di blètannya, bekidulnya, ama bekulonnya, èn Laut Cina Kidul di blèlornya. Ini negara kepasi jadi 4 daèrah, nya'entu Tutong, Temburong, Belait, ama Bruné-Muara. Dia punya ibu negeri èn kota paling gedénya entuh Bandar Seri Begawan. 

Jenggar wilayahnya cuman 5,765 km2 doangan. Bahnanya, ni negara ngerupain negara ke-2 paling kecit di Asia Tenggara. Penjogrognya selamanya tahon 2011 jumblahnya 408.786 orang dengen kerangsekannya segedé 67,3 orang/km2. Ini negara ièlah negara dengen pendapetan per kepala ke-2 paling tinggi di Asia Kidul-wètan abisnya Singapur, hasil bumi utamanya punya lantaran, ya'entu minyak bumi èn gas alam, nyang ngebadeg.

## Ruju'an
Bratislawah

**Bratislawah** atawa **Bratislawa** (hurup Arab Gundul: براتسلاوة; Slowak: *Bratislava* [ˈbracislaʋa]; Dèt: *Preßburg/Pressburg* [ˈprɛsbʊrk]; Honggar: *Pozsony*) atawa **Prèsbereh** (hurup Arab Gundul: فرسبره) ièlah ibu negeri ama kota nyang paling gedé di Slowaki. Resminya, ni kota penjogrognya ada barang 475.503 orang di kotanya, cuman kalo di gutekan biang kota mah, mentak ada 719.537 orang per tahon 2021. Bratislawah adanya di lempengan kidul-kulonnya Slowaki, percisnya di kaki Pegunungan Karpaten Kecil, percisnya di dua pinggiran Kali Dono ama pinggiran kèbot Kali Morawah. Ni kota watesan ama Ostenrèk ama Honggari nyang jadi atu-atunya ibu negeri sional nyang watesan ama dua negara daulat sekaligus.

## Ruju'an
Buda

**Buda** (hurup Arab Gundul: بود) atawa **Hudkaw** (hurup Arab Gundul: هودکو) entu asalnya deri negeri Hindi nyang ada juntrungannya ama ajaran nyang dibawain ama kanjeng Pangèran Sidarta Gotama atawa nyang ke marinya dikenalin Gotama Buda. Buda entu orang nyang dibilang ngikutin kebeneran atas kehirupan.

Dalem berapa abad kanjeng Pangèran Sidarta Gotama punya ajaran ngemparak deri Népal ke Asia Tenga, Tibèt, Sélong, Asia Kidul-wètan, Tiongkok, Mongoli, Koréa, Nipong, èn enni wayah di Éropa, Amrik Lor èn Kidul. Buda mashap Térawada entu nyang paling umum di Asia Kidul-wètan èn mashap Mahayana entu di belalor. Buda sekarang-sekarang ada dengen macem-macem perbèdaan, cuman semua mashap èn pèrkah bagi-bagi idiil dasar. Orang nyang ngikut agama Buda ada 7% di enni dunia. 

Orang-orang pada ngiat Buda entu agama, ada lagi nyang ngiatnya entu pilsapat, ada juga nyang ngiatnya entu jalan bakal nemuin kenyataan.

## Ruju'an
Buda di Indonésia

**Buda** mah sejarahnya udah deri jaman perdiu di Indonésia. Sebagé lagi, Buda juga' diangeep jadi atu deri enem igama resmi guwernemèn Indonésia punya akuin, barengan ama Selam, Serani (Protèstan èn Katolik), Hindu, èn Konghucu. Sènsus sional 2018 punya kata, ada sekiteran 0,8% orang Indonésia nyang igamanya Buda nyang sembabad ama 2 juta orang. Kebanyakan orang Buda pada bekutet di Jakarta, Rio, Rio Kepuloan, Bangka Belitung, Sumatra Lor, èn Kalimantan Kulon. Ni jumblah, gimana gè', naga-naganya rada melendung, sebab orang-orang nyang nganut Tao ama agama Tionghoa, nyang kaga' diakuin resmi, juga' dirèken di mari, sebab dia pada ngaku jadi Buda di sènsus nyang belakangan. Wayah gini, kebanyakan orang Buda kebanyakannya orang Tionghoa, cuman seemprit doang orang asli nyang nganut Buda (kaya' seemprit orang Jawa ama Sasak).
Budapès

**Budapès** (hurup Arab Gundul: بودافست; Honggar: *Budapest* [ˈbudɒpɛʃt]) entu hopstad ama kota paling ngebadeg penjogrognya di Honggari. Ni kota – kota paling gedé di Uni Èropa kalu ditempo deri penjogrognya di jero watesnya èn kota paling gedé di lingiran Kali Dono. Ni kota diancer-ancer gableg penjogrog secuplek 1.752.286 di daèrah nyang jenggarnya barang 525 km2 (203 mi2). Budapès, nyang kota juga', negeri juga', ngebentuk sintrem gutekan mètropolitan Budapès, nyang gableg jenggar 7.626 km2 (2.944 mi2) èn penjogrog 3.303.786 orang. Ni kota – kota alaihim nyang ada 33% deri Honggari punya kabèhan penjogrog.

## Ruju'an
Buka puasa

**Buka puasa** (urup Arab Gundul: بوک فواس) entu aktiwitèt pas lagi bulan Puasa di mana orang-orang pada makan-makan abisan ajan Menggerib kedengeran. Lajimnya enni aktiwitèt dilakonin bebarengan. Orang-orang pada ngeriung èn ngamprag ngobrol-ngobrol sambil nungguin ajan Menggerib. Abis entu ajan kedengeran orang pada mulain lapasin basmalah ama doa terus makan. Seringnya, orang-orang pada buka puasa paké korma tiga biji' atawa aèr téh baé udah cukup. Kanjeng rasul Muhammad SAW ngunjukin kalo ngasih makan orang bakal buka puasa bisa jadi amal jari'ah nyang pahalanya gedé.

## Ruju'an
Bukarès

**Bukarès** (hurup Arab Gundul: ;  ) ièlah ibu negeri ama sintrem industri, budaya, ama keduitannya Ruméni. Ni kota adanya di bantaran Kali Dèmbowitsah. Tahon 2021, ada barang 1.716.961 orang nyang pada ngejogrog di mari.

## Ruju'an
Bukit (Muang-Tay)

**Bukit** (hurup Arab Gundul: بوکيت) atawa **Pukiat** atawa **Pukét** (hurup Arab Gundul: فوکيت) atawa (Siam: ภูเก็ต; alihtulis: *phukèt*) ya'entu atu pulo èn karésidènan di Muang-Tay. Enni pulo ada punya atu bandara di belalor ya'entu Lapangan Terbang Antérobangsa Bukit.

## Ruju'an
Bulan

**Bulan** (hurup Arab Gundul: بولن), **gamar** atawa **gomar** (hurup Arab Gundul: قمر), atawa **rembulan** (hurup Arab Gundul: رمبولن), simbol  atawa , entu Bumi punya atu-atunya satelit (timpalan) alamiah. Kita biasanya ngiat ni Bulan malem-malem atawa juga' rada latap-latap pas siang. Planit-planit laènnya ada punya bulan atawa satelit alamiahnya sendèwèk-sendèwèk.

Kita punya bulan gedénya cuman seprapat deri Bumi punya lèbar, Bahna ni jauh letaknya, kiatannya ni Bulan kecit, cuman setenga derajat doang lèbarnya. Adapun gaya sènggèt (*gravitasi*) di Bulan cuman seperenemnya deri Bumi punya gaya sènggèt doang. Artinya, barang punya berat di Bulan bakal jadi 1/6-nya doang deri berat nyang di Bumi. Bulan entu tanahnya pada bopak, batuan, ama banyak debunya. Saban tahon, ni Bulan ngejauin Bumi sekira-kiranya 3,8 cm lantaran akibat deri penglemesan tinggi-sat (*tidal dissipation*).

## Ruju'an
Bulan mencorong

**Bulan mencorong** (hurup Arab Gundul: بولن منچوروڠ) atawa **bulan mencrang** (hurup Arab Gundul: بولن منچرڠ) atawa **bulan purnama** (hurup Arab Gundul: بولن فورناما) atawa **bulan gedé** (hurup Arab Gundul: بولن ݢدى) atawa **bulan empat belas** (hurup Arab Gundul: بولن امفة بلس) atawa **bulan lima belas** (hurup Arab Gundul: بولن ليما بلس) atawa **bulan tanggal** (hurup Arab Gundul: بولن تڠݢل) entu atu tahap bulan di mana Bulan adanya di baliknya Bumi kalu ditempo deri Mataari. Adapun kata "purnama" asalnya deri basa Sangsekerta *pūrṇimā* (पूर्णिमा).

Bahna atu bentuk bulan lamanya 29,5 ari, mangka bulan mencorong biasanya kejadian di antara ari ke-14 ama ke-15 almenak bulan.

## Ruju'an
Bulgari

**Bulgari** atawa **Bulgeré** (hurup Arab Gundul: بلغارى atawa بلݢارى; Bulgari: България *Bălgariya*) atawa resminya **Kiblik** **Bulgari** (hurup Arab Gundul: کبليک بلغارى atawa کبليک بلݢارى; Bulgari: Република България *Republika Bălgariya*) ada atu negara di Èropa belah kidul-wètan, pasnya di Semenanjung Balkan. Bulgari entu ada di kidulnya Kali Dono èn di kulonnya Laot Item. Di bekidulnya Bulgari ada Turki bilangan Èropa, Yunani, èn Makèdoni Lor. Di blèlirnya Kali Dono ada Ruméni, sementara di bekulonnya Bulgari ada Sèrwi.

Dia punya hopstad ama kota paling gedénya entu Sopia. Dia punya duit ada namanya lèp (hurup Arab Gundul: لف; basa Bulgari: лев *lev*). Bulgari punya guwernemèn entu anggota Uni Èropa èn NATO. Bulgari punya jumblah penduduk entu ada lebi deri 7 jutaan orang.

Bulgari ada punya dia punya basa sendèwèk, nama basa Bulgari. Ni basa atu macem deri basa-basa Slawen nyang barang tentu ada bekaètan ama basa Sèrwi èn basa Rus.

Adapun orang Bulgari digero'nya **orang Bulgar** (hurup Arap Gundul: اورڠ بلغار).

## Ruju'an
Bully

***Bully*** (hurup Arab gundul: بولى) ya'entu gim petualangan nyang dikembangin ama Rockstar Vancouver èn diterebitin ama Rockstar Games tanggal 17 Oktober 2006 di Plèstisen 2. Enni gim betontonan dilangsir ulang tanggal 4 Maret 2008 dengen nama ***Bully: Scholarship Edition*** bakal Wii èn Xbox 360 èn dilangsir di kumputer tanggal 24 Oktober 2008. Enni gim juga dilangsir bakal Android èn iOS tanggal 8 Désèmber 2016 dengen nama ***Bully: Anniversary Edition***.

## Plot lakon
James Jimmy Hopkins atawa nyang biasa dipanggil Jimmy entu boca bader pisan nyang jadi boca yatim-piatu nyang udah au berapa kali diusir deri sekolaannya. Ahirnya dia diblesin ke Bullworth Academy ama bapa'nya èn ema' kualonnya.
Atu-atu boca pentolan gèng uda keja tunduk hormat ama Jimmy bareng temen segèngnya, Gary Smith, ya'entu *Preppies* (boca tajir), *Greasers* (boca gèng motor), *Nerds* (boca kutu buku), *Jocks* (boca atlit), èn *Townies* (orang-orang kota). Abis ngeja semua gèng tunduk hormat, semuanya bebalik pas Gary ngibulin orang-orang kota bakal nyerang Bullworth Academy èn bilang kalo entu dilakonin ama Jimmy. Orang-orang pada percaya ama Gary èn entu ihwal ngeja Jimmy dimusuhin ama orang-orang pentolan gèng di Bullworth Academy. Dr. Crabblesnitch (Kepala sekolaan Bullworth Academy) juga ngusir si Jimmy deri sekolaan.

Terus, Jimmy ngalahin Edgar (Dedengkot orang-orang kota) èn ngasih jelas kalo Gary uda ngibulin dia pada. Enni hal ngeja Jimmy besalam damé ama orang-orang kota èn minta Edgar buat nyerang Gary. Jimmy juga ahirnya demen ama Zoe (cèwè' Blue Skies) nyang juga diusir dari Bullworth Academy lantaran ngadu kalo Mr. Burton nyakitin.

Jimmy èn Gary ahirnya berantem di menara bèl akademi. Pas lagi berantem, Gary terus-terusan ngaru-aruin Jimmy biar ngerencanain hal jelèk bakal dilakonin ke kepala sekolaan. Dr. Crabblesnitch denger entu Gary punya rencana jelèk èn langsung nguarin Gary deri Bullworth Academy abis dia orang dikalain ama Jimmu. Jimmy èn Zoe balik ke sekolaan, Mr. Burton dionslah, èn Pete Kowalski jadi pontalan murid sekolaan. Enni gim abis dengen Jimmy èn Zoe cipokan nyang diliatin ama semua murid di sekolaannya.

## Ruju'an
Bulu kalong

**Bulu kalong** (hurup Arab Gundul: بولو کالوڠ) ièlah rambut nyang nongtot di orang punya awak pas atawa abisnya balèg. Ni bulu – laèn ama rambut pala ama bulu roma nyang rada kaga' kiatan ama rada alusan lagi terangan kelirnya. Nongtotnya itu bulu kalong ada kaètan ama androhèn (hormon lanang) ama kepadetan penerima androhènnya di papila kulit luar. Dua-duanya misti ngranggeh ambang bakal ngebadegin sèl kantong rambut.

## Ruju'an
Bumel

**Bumel** (hurup Arab Gundul: بومل) atawa **lokomotip** (hurup Arab Gundul: لوكوموتيف) entu bagèan sepur punya rèndèngan nyang di sonoh ada mesin bakal nggerakin tu sepur. Biasanya bumel adanya ditaroh paling depan deri tu rèndèngan sepur. Orang nyang ngejalanin bumel disebutnya tukang masinis. Tukang masinis ngejalanin sepur berales perènta deri sintrem pengontrol rès sepur liwat singal nyang ada di lingir tundanan.

## Jenis-jenis bumel
Kalo diliat deri dia punya mesin, bumel bisa dikelompok-kelompokin jadi:

# **Bumel uwap**. Ni bakal-bakalannya mesin sepur. Uwap nyang didapetin deri manasin aèr di kètel uwap dipaké bakal nggerakin terbin èn terusannya disarurin ke roda. Bahan bakarnya biasanya mah deri kayu bakar atawa stèngkul. Biasanya, ni bikin-bikin uwap diopènin ama stoker.
# **Bumel dèsel mèkanis**. Maké mesin dèsel jadi sumber ungkulan nyang terusnya dipindahin ke roda liwat pengoperan mèkanis. Ni bumel biasanya ungkulannya kecit èn jarang lantaran kewates kegapaannya deri pengoperan mèkanis bakal mindahin ungkulan.
# **Bumel dèsel hidrolik**. Ni bumel maké ungkulan mesin dèsel bakal ngompa oli èn terusnya disarurin ke perangkat hidrolik bakal nggerakin rodanya. Ni bumel kaga' kaya' bumel dèsel lèstrik punya bekèn, lantaran pengopènannya ama adanya mungkinat problem besar.
# **Bumel dèser lèstrik**. Di ni bumel, mesin dèsel dipaké bakal mutel hènèrator atawa gènèrator bakal ndapetin tenaga lèstrik. Tu lèstrik bakal dipaké bakal nggerakin mesin lèstri gedénya èn langsung nggerakin rodanya.
# **Bumel lèstrik**. Ni bumel – bumel nyang paling kesohor. Pringsip gawénya mah ampir sama kaya' bumel dèsel lèstri, cuman kaga' ngebikin lèstriknya sendèwèk. Lèstriknya bolé dapet deri kabel transmisi di atasnya jalanan sepur. Ni jangkoan bumel kewates cuman di jalan-jalan nyang ada saruran lèstriknya doang.

## Ruju'an
Bumi

**Bumi** (hurup Arab Gundul: بومى; simbol:  dan ) entu bintang ider nomor tiga dari Mataari. Dari 8 bintang ider, Bumi – paling gedé kelima. Bumi entu bintang ider paling gedé kalo dibandingin ama bintang ider batu nyang laèn. Kotan-kotan, orang-orang nggero' Bumi entu "bintang ider blao". Bumi kebuat semprakan 4,54 miliar taon nyang liwat. Kehirupan baru muncul 3,5 miliar taon nyang lalu. Bumi punya lapisan litospèr dibagi-bagi jadi berapa lèmpèng Bumi. Enni lèmpèng begerak selama jutaan taon di antéro Bumi. 70% kawasan Bumi diisi sama aèr. 

Bumi sesènggolan ama benda langit laèn kaya' mataari èn bulan paké tarikan Bumi. Lamanya Bumi beputer di sumbunya entu seari, èn lamanya Bumi muter ngelilingin mataari di dia punya palak entu 365,26 ari. Keadaan Bumi entu mèncong 23,4° nyang bikin Bumi béda-béda musim di tiap daèrahnya. 

Bumi ada Bulan nyang nemenin muter ngelilingin mataari. Sesènggolan Bumi èn Bulan bikin Bumi jadi gablek naèk-sat, bikin Bumi keja miring biar ajeg, èn bikin anter-anteran Bumi punya leletan.

Bumi entu tempatnya mahluk hidup pada ngendek èn hidup, salah satunya entu manusia. Sumber kehirupan ngerangsek.

## Ruju'an
Burdah

**Burdah** atawa **burda** (hurup Arab Gundul: بردة) entu jas panjang nyang dipaké jadi luarannya baju. Burdah biasanya dikeja deri bahan kaèn nyang anget, tebel, hata malah bulu héwan. Ni burdah biasanya ngengser ampé dengkul atawa ampé kekiongan. Burdah nyang ngengser cuman ampé dengkul namanya **jas abang** (hurup Arab Gundul: جس ابڠ). Burdah udah dipaké semprakan ratusan taonan lebi. Banyak soldadu nyang maké burdah tebel pas musim salju.

## Ruju'an
Burkina Paso

**Burkina Paso** (hurup Arab Gundul: بورکينة فاسو; Prasman: *Burkina Faso*; Pulani: *𞤄𞤵𞤪𞤳𞤭𞤲𞤢 𞤊𞤢𞤧𞤮*) entu negara nyang letaknya di Aprika Kulon èn jiranan ama Mali, Nigèr, Bénin, Togo, Gana, èn Panté Gading. Cuman, ni negara dikulilingin ama itu negara pada, jadinya ora ngelah acan jalan ke laot. Ni negara punya hopstad Wagadugu. Ni negara jenggarnya 274.200 km2 (105.900 mi2). Di sono, ada barang 21.510.181 orang nyang tinggal di mari. Adapun dia punya basa resmi entu basa Prasman, selaènnya basa sional nyang diakuin, kaé basa Moré, basa Bisa, basa Diula, èn basa Pulani.

## Ruju'an
Burundi

**Burundi** (hurup Arab Gundul: بوروندى; Burundi: *Uburundi*; Prasman: *Burundi*; Inggris: *Burundi*) atawa resminya **Kiblik Burundi** (hurup Arab Gundul: کبليک بوروندى; Burundi: *Repuburika y’Uburundi*; Prasman: *République du Burundi*; Inggris: *Republic of Burundi*) entu atu negara kecil di Aprika. Burundi punya hopstad nama Gitéga. Adapun Burundi punya basa resmi entu basa Burundi, basa Prasman, èn basa Inggris. Ada sekiteran 14,2 jutaan orang nyang tinggal di Burundi. Burundi entu atu deri negara nyang paling susah di dunia. Taun 1962, Burundi dapet ènggal deri Bèlgi.

## Ruju'an
Burung pengocéh

**Burung pengocéh** (hurup Arab Gundul: بوروڠ فڠوچيه) atawa ***Passeriformes*** entu atu orde paling gedé deri kelas burung atawa *aves* di dalem kerajaan héwan atawa *animalia*. Ada sekitaran 5.400 macem atawa lebi deri setenga jumblah keseruruhan macem burung entu burung pengocéh.

## Ruju'an
Butan

**Butan** (hurup Arab Gundul: بوتن; Butan: འབྲུག་ཡུལ་ *Druk Yul* [ʈuk̚˩.yː˩]) atawa resminya **Kerajaan Butan** (hurup Arab Gundul: كراجأن بوتن; Butan: འབྲུག་རྒྱལ་ཁབ་ *Druk Gyal Khap*) entu atu negara kecempèt nyang kecil di Pegunungan Himalaya di Asia Kidul. Ni negara diperènta ama Raja Jigme Khesar Namgyel Wangchuck, nyang udah jadi raja semprakan tahon 2006. Butan didiriin tahon 1644 ama Shabdrung Ngawang Namgyel. Orang Butan bangga banget negaranya merdéka terus, kaga' perna dijajah. Butan punya hopstad – Timpu. Basa resminya – basa Butan.

Ada 700.000-an orang nyang tinggal Butan. Orang ama guwernemèn Butan bangga bangat budayanya berales ama ajaran Buda Tibèt. 97% orang Butan agamanya Buda.

Ampé tahon 1974, Buta nutup diri deri dunia luar. Cuman, sekarang orang mah pada bisa nyaba ke ni negara, cuman dikit doang. Lapangan terbang atu-atunya ada di Kedemangan Paro. Ni negara watesan di kidulnya ama Hindi èn di lornya ama Tiongkok. Negara bagèan Hindi Sikim misahin Butan ama Népal. Butan punya èkspor nyang paling utama ya'entu lèstrik aèr (*hydroelectricity*) nyang dijual ke Hindi. Butan punya èkonomi kecit, cuman nanjak lekas. Mata uangnya – Ngultrum, nyang diajegin ama rupiah Hindi.

Butan entu atu-atunya negara nyang nètral karbon, malah mines karbonnya di antéro dunia.

## Ruju'an
Bèca'

**Bèca**' (hurup Arab Gundul: بيچاء; hurup Tionghoa Ringkes: 马车, hurup Tionghoa Terdisionil: 馬車; Hokkièn: *bé-chhia* 'kerèta kuda') ya'entu gandaran roda tiga nyang banyak ditemuin di Indonésia èn sebagèan Asia. 

## Ruju'an
Bèji, Dèpok

**Bèji** (Indonésia: *Tanah Abang*) entuh hatu kecamatan di wilayah Dèpok Kota, Jawa Kulon. Ni kecamatan punya jembar barang 14,56 km² ama gableg penjogrog 155,933 orang pas taon 2023 nyang mana lanangnyah ada 78,055 orang ama wadonnyah 77,878 orang.https://beji.depok.go.id/home Baheulanya menurut cerita yang beredar di masyarakat, nama Beji bukan cuma kata biasa, tapi ada kaitan sama jejak spiritual dari seorang ulama nyang punya peran penting ngebentuk identitas ni kecamatan. 

**Ruju’an**

## Ruju'an
Bèker

**Bèker** (hurup Arab Gundul: بيکر) atawa **piala** (hurup Arab Gundul: فيالا) nya'entu barang nyang diangsrongin bakal orang nyang menangin atu ranggehan. Bèker sokanan diangsrongin wayah lomba gerak badan.

## Ruju'an
Bèker Dunia FIFA

**Bèker** **Dunia FIFA** (hurup Arab Gundul: بيكر دنيا فيفا) entu atu perlombaan bola tendang nyang paling banyak ditempo ama orang mana-mana. Nyang mapak ni Bèker Dunia FIFA entu Serèkat Bola Tendang Antérobangsa (FIFA) saban empat tahon sekali. Orang mah lebi sering pada nempo ni Bèker Dunia ketimbang pegelaran gerak badan nyang laènnya–hata ketimbang Maèn Olimpiade. Tim nyang paling sering juara entu tim Brasil sebab dia udah menang ni bèker 5 kali.

## Ruju'an
Bèkot

**Bèkot** (hurup Arab Gundul: بيکوت) entu protès nyang orang nyang mrotèsnya pada ogah ngebeli barang atawa ngasi duit ke atu matskepé. Bukannya ngebeli entu barang, tu orang pada belinya barang laèn nyang mèmper cuman deri laèn matskepé.

## Ruju'an
Bèl muka

**Bèl muka** (hurup Arab Gundul: بل موک; Inggris: *videoconference* atawa *video call*) ièlah seperangkat tèhnolohi ubung-ubungan jauh saut-sautan nyang bikin dua pihak atawa lebih di tempat nyang laèn-laèn bisa pada ngobrol liwat pengiriman dua arah dedengeran èn dedelengan bareng-barengan.

## Ruju'an
Bèlgi

**Bèlgi** (hurup Arab Gundul: بلݢى; Welanda: *België*; Dèt: *Belgien*; Prasman: *Belgique*) atawa resminya **Kerajaan Bèlgi** (hurup Arab Gundul: کراجأن بلݢى; Welanda: *Koninkrijk België*; Dèt: *Königreich Belgien*; Prasman: *Royaume de Belgique*) ada atu negara pèderal nyang ada di Èropa Kulon. Bèlgi wates-watesan ama Welanda di blèlir, Dètslan di blètan, Leksembereh di belah kidul-wètan, èn Prasman di bekidul. Bèlgi punya lèbar entu 30.689 km2 (atawa sepantes ama 11.849 mil persegi). Ada sekitaran 11,6 jutaan orang nyang tinggal di Bèlgi. Ni negara – atu negara anggota pendiri Uni Èropa èn negara markasnya. Dia punya hopstad nama Bresèl.

Ada tiga daèrah di Bèlgi:

* **[[Plandèren]]** (hurup Arab Gundul: فلنديرن; basa Welanda: *Vlanderen*; basa Prasman: *Anvers*; basa Dèt: *Flandern*; basa Limbereh: *Vlaondere*; basa Plam Kulon: *Vloandern*) entu ponggahan lornya Bèlgi, percis kidulnya Welanda. Kebanyakan orang di ni wilayah ngomongnya basa Welanda.
* **[[Waloni]]** (hurup Arab Gundul: والونى; basa Welanda: *Wallonië*; basa Prasman: *Wallonie*; basa Dèt: *Wallonie(n)*; basa Leksembereh: *Wallounien*; basa Pikad: *Walonnie*; basa Wal: *Walon(r)eye*) entu ponggahan Bèlgi bekidul, percisnya di lornya Prasman. Di mari, orang sekitar, orang Walen, pada ngomongnya basa Prasman. Ada juga' sebagèan kecit Waloni punya sampingnya Dètslan nyang orang pada ngomong basa Dèt di sonoh.
* **[[Daèrah Hopstad Bresèl]]** (hurup Arab Gundul: دائرة هوفستاد برسل; basa Welanda: *Brussels Hoofdstedelijk Gewest*; basa Prasman: *Région de Bruxelles-Capitale*; basa Dèt: *Region Brüssel-Hauptstadt*) entu wilayah sintrem nyang di tenga-tenganya ni negara, dikulilingin wilayah Plandèren di semua sisinya. Itu témpo dulunya wilayah orang ngomong Welanda. Cuman sekarang mah paling banyak basa Prasman, ama beberapa basa Welanda.

Deri semua-muanya penduduk, 60%-nya ngomong basa Welanda, 39%-nya – Prasman, èn cuman seemprit doang, kurang lebi 1%, entu orang nyang ngomong basa Dèt (dikatanya: *Deutschbelgier* 'orang Dèt Bèlgi'). Bakal ngopènin ni semua pada, Bèlgi ada punya sistim guwernemèn nyang ribet paké daèrah-daèrah nyang otonom bangat.

## Ruju'an
Bèlgrado

**Bèlgrado** (hurup Arab Gundul: بلݢراد; Sèrbi: Београд *Beograd*) ièlah hopstad ama kota nyang paling gedé di Sèrbi. Ni kota ngejagjag di bantrokannya Kali Sawah èn Kali Dono ama bantroknya Legok Panoniah èn Balkan. Ni kota punya arti lèterlek – 'kota puti'. Di wilayah kotanya Bèlgrado, nyang pada ngejogrog ada 1.197.714 orang, sementara ada 1,6 jutaan orang nyang pating ngejogrog di wilayah biang kotanya (per tahon 2022).

## Ruju'an
Bènggol

**Bènggol** (hurup Arab Gundul: بڠݢول) entu bas atawa pemajikan atawa dedengkotnya atu kelompok garong. Bènggol jadi uteknya kelakuan-kelakuan jahat.

## Ruju'an
Bèngkèl roti

**Bèngkèl roti** (hurup Arab Gundul: ) ièlah tempat nyang ngeja ama ngejualin daharan nyang bahan dasarnya tepung èn dipanggang dalem pembakaran, kaya' roti, kué kering (*cookies*), kué, kué panggang (*pastry*), èn kué pasté (*pie*). Berapa bèngkèl roti kètèngan juga' ada nyang jadi warung kupi juga', nyang nanjain gahwa ama sahi bakal timpalannya roti.

## Ruju'an
Bèngsin

**Bèngsin** (hurup Arab Gundul: بڠسين; Welanda: *benzine*; Dèt: *benzin*) ièlah atu jenis bahan tunu minyak nyang dimaksudin bakal gandaran mesin kiping dua, tiga, ama empat. Ringkes kata, bèngsin kebikin deri jat aèr areng (*hidrokarbon*) kèteng lempeng, mulain deri C7 (hèptana) entuk C11. Laèn setilah kata, bèngsin kebikin deri perintilan nyang cuman kebikin deri jat aèr (*hidrogen*) ama jat areng (*karbon*) nyang sili kecangcang jadinya ngebikin kèteng.

## Ruju'an
Bèntèng (catur)

**Benteng** (♖ ♜; basa Welanda: *toren*; hurup Arab Gundul:  بينتڠ) nya'entu anuan catur nyang geraknya maju-mundur atawa ngèrè-nganan. Enni bèntèng ama rajanya gableg ngelakonin *rokade* (gerak tukaran raja-bèntèng). Tukang maèn ada punya bèntèng di ujung papan caturnya.

## Ruju'an
Bèren

**Bèren** (hurup Arab Gundul: برن; Dèt: *Bern* [bɛrn]; Prasman: *Berne* [bɛʁn]; Itali: *Berna* [ˈbɛrna]; Réto-Roman *Berna*; Dèt Atas Kulon: *Bärn* [b̥æːrn]) ièlah ibu negeri secara hakèkat (*de facto*) deri Switserlan. Ni kota gableg penjogrog ada barang 133.883 orang (per 2018). Bèren entu kota paling gedé nomer 4 di Switserlan abisnya Sirik, Jénéwah, ama Basèl.

## Ruju'an
Bèrok

**Bèrok** (hurup Arab Gundul: بيروق) atawa **bèrop** (hurup Arab Gundul: بيرف; Welanda: *werf*) entu tempat di mana kapal pada dikeja ama didandanin. Nyang masup ke bèrok bisa kapal yah, kapal soldadu, kapal pesiar, atawa laèn-laèn kapal angkut barang atawa kapal tambangan.

Adapun negara nyang industri pengejaan kapalnya gedé antara laèn Amrik Serèkat, Brasil, Dènemarken, Hindi, Imarat Arab Rempug, Irlan, Itali, Jepang, Kerajaan Rempug, Koréa Kidul, Kroasi, Norwèhen, Ostrali, Piètnam, Pilipénen, Pinlan, Polen, Prasman, Ruméni, Ruslan, Singapur, Swèden, Taiwan, Tiongkok, Turki, Ukrain, ama Welanda. Industri pengejaan kapal lebi ketrindilan di Èropa ketimbang di Asia nyang mana tu negara ngedèngklok gableg dikitan matskepé ama rada gedéan. Pada ngejeprah kapal nyang dikeja atawa diopènin di bèrok nyang dipunyain ama dijalanin ama guwernemèn sional atawa soldadu laut.

## Ruju'an
Bébé

**Bébé** (hurup Arab Gundul: بيبى) entu atu hodeng deri pakéan wadon. Ni – pakéan deri kun (ponggah bawah) nyang keènclèk ama atasan (ponggah atas). Di Èropa ama Amrik, bébé dipaké ama mana-mana wadon semua umur gantinya kun ama blus atawa pantalon nyang kepisah.

Bébé gableg banyak macem. Bébé biasanya dipaké dalem acara-acara kelima, kaya' kondangan kawinan atawa dangsa. Bébé juga' dipaké kapan musim pentèr biar adem. Orang wadon nyang mudaan lebi demen paké kun nyang pèndèkan ketimbang wadon nyang tuaan.

## Ruju'an
Bélis

**Bélis** (hurup Arab Gundul: بيليس; Inggris: *Belize*) entu negara kepuloan nyang letaknya di Amrik Tenga. Ni negara watesan ama Mèksiko di belah lor-kulon ama Guatémala di bekulon. Sebagé lagi, ni negara madep ngètan ke Laot Karaiben. Ni negara punya hopstad Bèlmopan. Ni negara jenggarnya 22.966
km2 (8.867 mi2). Di sono, ada barang 441.471 orang doangan nyang tinggal di mari. Adapun dia punya basa resminya entu basa Inggris, cuman basa daèrahnya entu basa Peranakan Bélis.

## Ruju'an
Bénin

**Bénin** (hurup Arab Gundul: بينين; Prasman: *Bénin*; Yoruba: *Benin*) atawa resminya **Kiblik Bénin** (hurup Arab Gundul: کبليک بينين; Prasman: *République du Bénin*; Yoruba: *Orilẹ-ede Benin*) entu negara nyang letaknya di Aprika Kulon èn watesan ama Togo di bekulon, Burkina Paso èn Nigèr di blèlir, Nigéria di blètan, ama Telok Bénin. Ni negara punya hopstad Porto-Nowo, mar sintrem guwernemènnya di Kotonu, kota nyang paling gedénya. Ni negara jenggarnya 114.763 km2 (44.310 mi2). Di sono, ada barang 11.733.059 orang nyang tinggal di mari. Adapun dia punya basa resmi entu basa Prasman, walakin dia punya basa sionalnya seabrek-abrek.

## Ruju'an
Bénésuèla

**Bénésuèla** (hurup Arab Gundul: بينيسويلة ; Spanyol: *Antigua and Barbuda*) atawa resminya **Kiblik Bénésuèla Boliwariah** (hurup Arab Gundul: کبليک بينيسويلة بوليوارية; Spanyol: *República Bolivariana de Venezuela*) entu negara nyang letaknya di di Amrik Kidul. Ni negara punya hopstad Karakas. Ni negara jenggarnya 916.445
km2 (353.841 mi2). Di sono, ada barang 30.518.260 orang nyang tinggal di mari. Adapun dia punya basa resminya entu basa Spanyol, cuman masing ada 26 basa daèrah laènnya nyang diakuin.

## Ruju'an
Bérut

**Bérut** (hurup Arab Gundul: بيروت; Arab: بيروت *Bayrūt*) ièlah hopstad ama kota paling gedénya Lubnan. Tahon 2017, Bérut Gedé penjogrognya ada 2.145.527 juta, nyang ngebikin ni kota jadi kota paling gedé nomer tiga di daèrah Sam èn nomer tiga belas di Dunia Arab. Ni kota adanya di tanjung di tenga-tenganya Lubnan punya pesisir Laot Tenga. Bérut udah dijogrogin ada lebi deri 5.000 tahon, mugané jadi atu kota nyang paling gaèk di dunia.

## Ruju'an
Bétulmegedis

**Bétulmegedis** (hurup Arab Gundul: بيت المقدس) atawa **Kudus** (hurup Arab Gundul: قدس; Arab: القُدس *al-Quds*; Ibrani: יְרוּשָׁלַיִם *Yərûšālayim*) ièlah atu kota nyang bisa keitung paling kolot di dunia nyang ampé wayah gini orang pating pepes ngejedog di situ. Ni kota penting betul bakal banyak agama-agama gedé. Orang Yahudi nyedèknya ni kota suci bahna tau jadi sintrem pemerèntahan jaman Kitab Mugadas ama— dia kata—Bétullah dulu njejeg di situ. Orang Serani nyedèk suci juga' sebab Nabi Isa dulu banyak ceritranya di sonoh. Adapun Orang Selam imannya ngeyakinin kalu Nabi Muhammad mè'rat ke langit liwat Bétulmegedis ama Mesigit al-Aksa entu jadi orang Selam punya kèblat pertama seabisnya Mekah.

Bétulmegedis seponggahnya dicedèk Seraèl, seponggahnya lagi dicedèk Palestèn, nyang tu negara dua-duanya pada ngeja Bétulmegedis jadi hopstadnya, sepegimana di dia pada punya wèt. Cuman, banyak negara pada kaga' pakat. Mugané, banyak negara gableg komsol di Seraèlnya ada di Tal Abib.

Bétulmegedis jaraknya barang 40 mil (atawa 64 kilomèter) di blètannya Laot Tenga. Ni – kota nyang ajrut-ajrutan banyak bukit ama lèrèng di sekulilingnya.

## Ruju'an
Bècèng

**Bècèng** (hurup Arab Gundul: بيچيڠ; Hokkien: 馬銃 (bhe-chheng)) atawa **bèngkot** (hurup Arab Gundul: بڠكوت) atawa **sibongkok** (hurup Arab Gundul: سيبڠكوق) atawa **pèstol** (hurup Arab Gundul: فستول) atawa **tobanji** (hurup Arab Gundul: طبانجى) atawa **tegil** (hurup Arab Gundul: تݢيل) ya'entu senjata bakal tèmbok paké satu tangan. Bècèng dibagi jadi dua, ya'entu *revolver* nyang paké magasèn nyang muter-muter. Terusannya, ada bècèng biasa nyang magasènnya nyatu sama laras.

## Ruju'an
Bétutu

**Bétutu** (hurup Arab Gundul: بيتوتو) ya'entu masakan terdisionilnya Bali nyang dibikin deri ikan bekakak ayam atawa bèbèk uger nyang isinya bumbu, terus dipanggang di api merang.

## Ruju'an
Cabangbungin

**Cabangbungin** entu kecamatan nyang ada di Bekasi Kabupaten. Ni kecamatan ngejenggar ampé 4.970,00 hèktar.

## Ruju’an
Calakan bikinan

**Calakan bikinan** entu calakan nyang ditamba ke atu sistim nyang bisa diopèn dalem kewontenan èlmiah atawa gableg digero gè *artificial intelligence* dalem basa Inggris atawa disingget jadi AI, dima'nain jadi calakan kediaan èlmiah. Andreas Kaplan èn Michael Haenlein ma'nain calakan bikinan entu "kesanggenepan sistim bakal tapsir data luaran yang ènggal, bakal ngaji deri entu data, èn maké entu tarbiyah bakal nyandak jujuan èn gawéan liwat penuturan nyang ngeluk". Pegini punya sistim lumbrahnya diomong jadi kumputer. Calakan dikeja èn dipasupin ke dalem kumputer bakal gableg ngelakonin gawéan kaya' nyang dilakonin ama orang. Berapa macem bidang nyang maké calakan bikinan entu sistim ahli (*expert system*), gim kumputer, mantèk kubra, jala sarap tiron èn kerobotan. Tèhnisnya, calakan bikinan entu modèl statistik nyang dipaké bakal nyomot keputusan dengen matok sabet sipat deri atu benda bependaringan data nyang tarannya diceplok di macem-macem perabot lèstrik.

## Ruju'an
Calakan bikinan di guwernemèn

**Calakan bikinan di guwernemèn** nyuntrungin ke calakan bikinan nyang dipater takil bakal guwernemèn wayah mutahirin dia pada punya sistim lama. Enni calakan bikinan ada punya kesanggepan bakal ngelakonin perèntah nyang sokanan dilakonin ama pegawé guwernemèn, kaya' jawabin pertanyaan warga, ngisi blangko, narjim berekas, èn laènnya. Jujuannya entu bakal naèkin mangkus èn kualitèt layanan umum.

## Ruju'an
Cangcut

**Cangcut** (hurup Arab Gundul: چڠچوت) atawa **kancut** (hurup Arab Gundul: کنچوت) entu semacem onderhud. Cangcut ada punya macem-macem bentuk ama ukurannya. Nyang paling umum entu cangcut bikini. nyang kecil doang. Cangcut biasanya dikeja deri sutra, katun, antlas, atawa lawon bikinan, sama ada rèndanya biasanya. Nah, itu cangcut dikasi kolor nyang gunanya biar kaga' melorot itu cangcut, sebab itu kolor èmang lentur.

## Ruju'an
Cangklong

**Cangklong** (hurup Arab Gundul: چڠکلوڠ) entu alat nyang dipaké orang kanggo bakal ngudud bako atawa laèn jat. Tukang ngudud cangklong biasanya kaga' ngisep napes pas lagi nyangklong. Tu orang masupin itu udud ke dia punya bacot terus ditiupin. Ngudud paké cangklong bukan pilian laèn nyang nyèhatin ketimbang ngudud langsung deri roko'.

## Ruju'an
Cangklong lèstrik

**Cangklong lèstrik** (hurup Arab Gundul: چڠکلوڠ لستريک) atawa **uncui lèstrik** (hurup Arab Gundul: اونچؤى لستريک) atawa **gudu-gudu lèstrik** (hurup Arab Gundul: ݢودو٢ لستريک), atawa anak wayah gini pada ngomongnya ***vape***, entu peranti bakal nguapin jat bakal diudud. Jat taneman juga' kena dipaké, biasanya ganja, tembako, atawa dedaonan laènnya, atawa ramuan minyak pati. Walakin, galibnya ni cangklong lèstrik diisinya paké campuran propilène glikol, glisérin, ama obat-obatan kaya' nèkotin (tulad: sari tembako) atawa tètrahidrokanabinol sebagé teneban caèr.

## Ruju'an
Caos

**Caos** (hurup Arab Gundul: چاؤوس) ièlah caèran nyang dipaké pas masak atawa diongsongin barengan ama makanan bakal pengèco atawa penambah rasa-rasanya. Adapun **sambel** atawa **bèk** ama **kécap manis** entu caos nyang paling sering dipaké di banyak masakan Indonésia.

Kata "caos" asalnya deri basa Prasman *sauce* nyang dicomot deri basa Latèn *salsus* nyang artinya "digaremin."

Caos bisa pabrik punya bikinan kaya' kécap atawa caos nyang dikeja ama tukang masak sebelonnya itu makanan ditanjain kaya' caos asem manis.

*[[Salsa (caos)|Salsa]]* ièlah penggeroan bakal caos di basa Spanyol. Adapun caos bakal selada digeronya **[[Jejolètan (caos)|jejolètan]]** (*dressing*).

## Ruju'an
Cad

**Cad** (hurup Arab Gundul: چاد; Prasman: *Tchad*; Arab: تشاد *Tsyād*) atawa resminya **Kiblik Cad** (hurup Arab Gundul: کبليک چاد; Prasman: *République du Tchad*; Arab: جمهورية تشاد *Jumhūriyyat Tsyād*) entu negara nyang letaknya di Aprika Tenga èn watesan ama Libi di blèlir, Kiblik Aprika Sintrem di bekidul, Sudan di blètan, èn Kamérun, Nigèr, ama Nigéria di bekulon. Ni negara punya hopstad Njaména. Ni negara jenggarnya 1.284.000 km2 (496.000 mi2). Di sono, ada barang 10.329.208 orang nyang tinggal di mari. Adapun dia punya basa resmi entu basa Prasman ama basa Arab.

## Ruju'an
Caos tomat

**Caos tomat** entu caos nyang dikeja deri tomat nyang uda dipasak paké gula, garem, cuka, èn baan laènnya kaya' cengkè èn kayu manis. Bawang bombay, slèdri, èn sayur nyang laèn gè sokanan dipaké ke dalem caos tomat.

Caos tomat dipaké bakal kentang gorèng, roti isi, èn laèn-laèn pasakan ayam èn daging nyang dipanggang atawa digorèng. Campuran caos tomat èn mayonès jadi baan utama caos selada nyang digero *Thousand Island*.

## Ruju'an
Cap Go Mèh

**Cap Go Mèh** (hurup Arab Gundul: چفݢو مه; Hokkièn: 十五冥 *cha̍p-gō͘ mê* 'malem 15') entu ahir dari perayaan Imlèk nyang dilakuin sabang tanggal 15 bulan pertama almenak Tionghoa atawa dua minggu abisnya Imlèk.

## Ruju'an
Cap waham

**Cap waham** (hurup Arab Gundul: چف وهم; Inggris: *stereotype*) ièlah banyak orang punya anggepan atawa kepercayaan pasal atu benda atawa kaum nyang berales deri pegimana dia ngiat luar, nyang bisa aja keliru atawa separo bener. Ngecap waham orang biasanya dianggep atu macem waham bahna pegimana orang nongol di lahirnya entu cuman sekelemit bagèan deri dia nyang sebenernya di batinnya. Sepegimana pendapetan laènnya nyang kaga' bener, cap waham bisa dipaké bakal jadi pelabi orang bakal ngebèda-bèdain orang laèn, atawa malah kadang bakal bodor-bodoran.

## Ruju'an
Carl Sagan

**Carl Edward Sagan** (hurup Arab Gundul: كارل ايدوارد سيݢن; lair: 9 Nopèmber 1934 di Brooklyn, Niu-Yorek, Amrik Serèkat) entu ahli èlmu palak asal Amrik nyang mashurin atu cabang èlmu alam, wabilkususnya pasal kemungkinan adanya keidupan luar angkasa. Dia entu nyang meloporin èlmu hayat-luar angkasa (Indonésia: *astrobiologi*) ama penyarian kepinteran mahluk ruang angkasa (Inggris: *search for extra-terrestrial intelligent life*) atawa SETI. Sagan juga bekèn di dunia gara-gara nulis buku nyang laris pisan nyang ngomongin pasal èlmu penauan populèr.
Casan

**Casan** (hurup Arab Gundul: چاسن; Inggris: *battery charger*) entu wasilah nyang dipaké bakal ngecas batu batré. Cara ngecasnya entu dengen masupin arus lèstrik liwatnya. Entu arus lèstrik nyang dipasupin nginclo' ke alat, ganu ngisi entu batu batré bakal diisi lagi. Tuladnya, arus nyang dipaké bakal batu batré mobil entu 12 V bakal béda banget ama arus bakal batu batré bakal hèngpon.

## Ruju'an
Cecek

**Cecek** (urup arab Gundul: چچق; ada wayahnya dibilang: kadal) entu héwan tulang geger nyang gableg ngerayap di tèmbok atawa di dingding. Cecek warnanya kelabu, cuman ada lagi nyang warnanya cokelat rada ireng. Cecek biasanya gedé-kecilnya entu 10 sèntimèteran. Cecek bisa kepanggih di sekabèhah benua, selaèn Antartika. Cecek barengan ama tokè' èn sebangsanya keitung dalem *Gekkonidae*.

## Ruju'an
Cecurut

**Cecurut** (hurup Arap Gundul: چچوروت; Inggris: *mouse*; Indonésia: *tetikus*) ya'entu alat bakal tunjuk-tunjuk dalem kumputer atawa kumputer tèngtèng. Enni alat dipaké buat masupin data èn perèntah ke kumputer selaèn dengen papan ketik. Cecurut dinamain lantaran wujudnya kaya' curut.

## Ruju'an
Celalèt

**Celalèt** (hurup Arab Gundul: چلالة) entu jelotan nyang panjang nyang ada di depan roman. Di binatang tulang geger, ni istilah dipaké bakal idung atawa moncong nyang panjang. Di binatang sonder tulang geger, celalèt maran ke' bagèan bangus nyang dipaké bakal ngempanin ama nyedot.

## Ruju'an
Capcom

**Capcom** (basa Jepang:株式会社カプコン) ya'entu pengembang en tukang bikin seabreg gim delengan nyang hop kantor nya di Osaka, Jepang
Cemèng

**Cemèng** atawa **anak kucing** (Inggris: *kitten*) ya'entu kucing nyang belon gedé. Cemèng nyang baru lair kaga boleh dicemak-cemek paké tangan orang biar kaga' dibuang atawa digarot ama biangnya.

## Ruju'an
Cencorang

**Cencorang** (hurup Arab Gundul: ) atawa **cengcorang** (hurup Arab Gundul: ) atawa **balang garuk-garuk pala** (hurup Arab Gundul: ) entu serangga nyang keitung dalem *ordo Mantodea*. Disebut dalem basa Inggris entu jadinya *praying mantis* lantaran laganya nyang terusan kentara kaya' lagi doa. Kata *mantis* asalnya deri basa Yunani "*mantes*" nyang artinya "nabi" atawa "penujum". 

## Ruju'an
Cendrawasih

**Cendrawasih** (hurup Arab Gundul: چندراواسيه) atawa **burung sopan** (hurup Arab Gundul: بوروڠ سوفن) entu anggota beraya deri *Paradisaeidae* dari wangsa burung pengocéh. Ni cendrawasih banyak ditemuin di Indonésia, misalnya di Wètan Papua, Papua Giné Baru, pulo-pulo Selat Torès, ama Ostrali Wètan.

## Ruju'an
Cendrawasih konèng gedé

**Cendrawasih konèng gedé** (hurup Arab Gundul: چندراواسيه کونيڠ ݢدى) entu atu jenis cendrawasih nyang gedé èn panjangnya bisa' ampé 43 cm. Ni burung juga' warnanya coklat tua èn ada punya makuta konèngnya.

## Ruju'an
Cenéh wadon

**Cenéh wadon** (hurup Arab Gundul: چنيه وادون; Inggris: *misogyny* /mɪˈsɒdʒɪni/) entu cenéh, penglèngosan, atawa sanaan nyang kaga' ngènakin wadon atawa cèwè'. Ni atu bentuk gencèt jenis (*sexism*) nyang pèngènnya poko'nya wadon pepes di bawahnya lanang punya derajat di masarakat. Istilah kata, ni orang pèngèn ngeja tetep ada kekuasalanangan (*patriarki*). Cenéh wadon mah udah ada semprakan rèbuan tahon. Bisa ketempo' dah tu di seni, sastra, tata masarakat, kejadian sejarah, tahayul, pilsapat, èn agama di antéro dunia.

## Ruju'an
Ceracapan

**Ceracapan** (hurup Arab Gundul: چراچفن) entu lingiran dak nyang ngènclèk ke muka tèmbok èn, biasanya, njelot di luar sisi gedong. Atepnya ngejelot bakal ngebuang aèr deri tèmbok èn bisa baé dirias-rias sebagé bagèan deri hodeng rancang gedong, kaya' kayu tumpil belèngkok Tiongkok.

## Ruju'an
Celana

**Celana** (hurup Arab Gundul: چلان) entu pakéan luaran nyang nutupin pinggang ampé kekiongan, kadang cuman entuk dengkul, nyang ngebungkus batang kaki nyang kepisah kanan-kèbot, wabilkusus jadi pakéan lanang.

Paling kaga', ada dua katègori umum celana:

: **Celana pèndèk** (dengen ukuran deri pinggang ampé dengkul atawa kurang)
: **Pantalon** (dengen ukuran deri pinggang ampé kekiongan atawa tungkak)

## Ruju'an
Cerbon Kabupatèn

**Cerbon Kabupatèn** entu atu kabupatèn nyang ada di Propinsi Jawa Kulon. Ni kabupatèn punya sintrem guwernemèn ada di Sumber. Ni kabupatèn ngejenggar ampé 1.070,29 km2 dengen kepadetan penduduknya 2.100 orang/km2. Ada 2.296.999 orang nyang tinggal di mari.

## Ruju'an
Cetèkan

**Cetèkan** (hurup Arab Gundul: چتيقن) entu atu peranti nyang dipaké bakal putus-sambung lèstrik. Mangkanya, cetèkan dasarnya entu bakal ngejuntrungin atawa mutusin aliran lèstrik. Selaèn bakal jalaan lèstrik nyang kuat, cetèkan gè dipaké bakal nyang arusnya loyo.

## Ruju'an
Charlie Chaplin

**Sir** **Charles Spencer Chaplin** KBE (16 April 1889 – 25 Désèmber 1977) atawa bekèn di kitanya **Caplin** (hurup Arab Gundul: چفلين) entu atu tukang lakon bodoran, tukang bikin pèlem, tukang bikin lagu deri Inggris nyang naèk pamor jaman-jaman pèlem meneng. Dia jadi dunia punya gacoan liwat dia punya aksi di kelir, *the Tramp*, ama juga' dianggep jadi orang paling penting dalem industri pèlem. Dia punya jalan gawé ampé 75 tahon punya lama, semprakan jaman masing bocah jaman Wiktoriah entuk sebelon dia punya wapat tahon 1977. Bagèn gito, dia dielu-luin juga', dijebi-jebiin juga'.

## Ruju'an
Cerbon Kota

**Cerbon Kota** entu atu kota nyang ada di Propinsi Jawa Kulon. Ni kota ngejenggar ampé 37,36 km2 dengen kepadetan penduduknya 9.300 orang/km2. Ada 346.438 orang nyang tinggal di mari.

## Ruju'an
Chelsea F.C.

**Chelsea F.C.** atawa seringnya mah **Chelsea** (hurup Arap Gundul: چلسى) ada atu kleb bola tendang mangkakannya anak Londen nyang maèn di atu liga papan atas Inggris, Liga Primèr (Inggris: *Premier League*). Chelsea punya kandang ada di Stadion Stamford Bridge nyang ada di Pulham, di belah kidul-kulonnya Londen. Adapun ni kleb punya julukan nama "***The Blues***" nyang artinya 'Si Blao', lantaran dia punya kelir mangkakan, lambang, ama bajunya – warna blao.

Bolé dikata, Chelsea ada atu kleb nyang paling beasil deri antara laèn-laèn kleb di Inggris, dengen jadi jawara di macem-macem kejuaraan, antara laèn: 6 kali Liga Primèr, 2 kali Liga Kampiun UEFA, 2 kali Liga Èropa UEFA, 5 kali Bèker Liga, 8 kali Bèker FA, 1 kali Bèker Super UEFA, èn 2 kali Bèker Jawara UEFA.

## Ruju'an
Chris Evans

**Christopher Robert "Chris" Evans** (hurup Arab Gundul: خريستوفر روبت ايوان; lair 13 Juni 1981) entu pelakon Amrik. Dia bekèn lantaran maènin rol Kapitèn Amrik di Jagat Pèlem Marpèl (MCU).

## Ruju'an
Christopher Hitchens

**Christopher Eric Hitchens** (hurup Arab Gundul: خريستوفر ايريق هيچنس, lahir 13 April 1949) entu mualip ama pemberita. Dia tau jadi kolumnis ama tukang kritik sastra di majalah *The Atlantic*, *Vanity Fair*, *Slate*, *World Affairs*, *The Nation*, *Free Inquiry*, ama jadi anggota média di Hoover Institution di bulan Sèptèmber 2008.

Hitchens entu kaga'-betuhan. Die mikir kalo konsèp tuhan entu kepercayaan totalitarian nyang ngancurin keènggalan. Hitchens nulis tentang kekaga'-betuhanan atawa atèisme ame kritiknya pasal agama di dia punya buku nyang judulnya *God Is Not Great*.
Cibarusah

**Cibarusah** entu kecamatan nyang ada di Bekasi Kabupaten. Ni kecamatan ngejenggar ampé 5.039,00 hèktar.

## Ruju'an
Cikaan

**Cikaan** (hurup Arab Gundul: چيکاءن) atawa **masup angin** (hurup Arab Gundul: ماسوف اڠين) entu atu keadaan nyang dilantaranin ngumpulnya angin nyang kaga' ngerata di awak. Cikaan diyakinin jadi penyakit nyang beneran ada, cuman mah ampé wayah gini sebenernya belonan ada bukti èlmu kesèhatan nyang ngedukung ni anggepan. Ni penyakit numbras ama impelènsa lantaran dia punya lamatan ama penyebabnya amping medu. Cikaan biasanya cuman dianggep seinggan tahayul di dunia kedoktoran.

## Ruju'an
Cikarang Sintrem

**Cikarang Sintrem** atawa **Cikarang Pusat** entu kecamatan nyang ada di Bekasi Kabupaten. Ni kecamatan ngejenggar ampé 4.760,00 hèktar.

## Ruju'an
Cibodas, Tanggerang Kota

**Cibodas** entu kecamatan nyang ada di Tanggerang Kota, Propinsi Banten. Ni kecamatan ngejenggar ampé 9,61 km².

## Ruju'an
Ciledug, Tanggerang Kota

**Ciledug** entu kecamatan nyang ada di Tanggerang Kota. Ni kecamatan ngejenggar ampé 8,77 km².

## Ruju'an